בלה קארוי

בלה קארוי (בהונגרית: Károlyi Béla; נולד ב-13 בספטמבר 1942) הוא מאמן התעמלות רומני.

חייו 
קארוי נולד בקלוז', טרנסילבניה, תחת שליטה של הונגריה (קלוז' חזרה לשליטת רומניה ב-1944) למשפחה אתנית הונגרית. קארוי ואשתו מרתה , גם היא הונגריה, ערקו לארצות הברית ב-1981 במהלך סיבוב הופעות ראווה עם נבחרת הנשים של רומניה. שניהם מחזיקים באזרחות כפולה רומנית ואמריקאית. הזוג קארוי אימנו את נבחרות הנשים האולימפיות של רומניה וארצות הברית והביאו אותן למדליות אולימפיות.

בלה ומרתה קארולי אימנו בין השאר את המתעמלות: נדיה קומנץ' (הראשונה שהשיגה את הציון 10), מרי לו רטון, בטי אוקינו, קרי סטרוג, תאודורה אונגוריאנו, קים זמסקאל, כריסטי פיליפס ודומיניק מוצ'אנו. בסך-הכול הקארוים אימנו תשע אלופות אולימפיות, חמש עשרה אלופות עולם, שש עשרה זוכות מדליה באליפות אירופה, ושש זוכות באליפות ארצות הברית.

ב-1997 נבחר להיכל התהילה של ההתעמלות.

ספרו
 Károlyi, Béla and Nancy Ann Richardson. Feel No Fear: The Power, Passion, and Politics of a Life in Gymnastics. (hardback), (paperback)

קישורים חיצוניים

 הביוגרפיה של בלה קארוי באתר ההתעמלות האמריקאי
 בלה קארוי באתר היכל התהילה של ההתעמלות

ערכים שבהם תבנית בריטניקה אינה מתאימה
מאמני התעמלות
עריקים מהגוש המזרחי
מהגרים מרומניה לארצות הברית
אמריקאים ממוצא הונגרי
הונגרים מטרנסילבניה
מאמני ספורט רומנים
רומנים שנולדו ב-1942